Talesyntesen Brage blir benyttet til produksjon av digitale lydbøker internt i NLB, men det er også utviklet en nettapplikasjon som tillater læresteder å produsere tekster selv ved hjelp av talesyntese. Nettapplikasjonen kalles PipeOnline, og er et grensesnitt for produksjon av tekster i DAISY-format med talesyntesen Brage. PipeOnline er utviklet av det internasjonale DAISY Consortium (DC) og bygger på kjernefunksjonaliteten i DAISY Pipeline, utviklet av svenske TPB.